সবসময় পুণিত নতুন কিছু শিখছে। নিজের ক্ষমতা যাচাই করে নিচ্ছে। আরামের জীবন ছেড়ে বেরিয়ে আসার কথা ভাবতেই শুরু হয়ে যায় নতুন যাত্রা। আমেরিকার উমিং ইউনিভার্সিটি থেকে স্নাতকোত্তর হন। সমুদ্রপৃষ্ঠের ব্যস্ত শহর থেকে পাথুরে পাহাড়ে ঘেরা মালভূমি উমিং পুণিতের জীবনের মানেটাই পালটে দিয়েছিল। ‘আমার মনে আছে নিজের আইডি নিতে গিয়ে ইউনিভার্সিটির মধ্যে দিয়ে হেঁটে যাওয়ার সময় এক পথচারী হেঁসেছিলেন। আমার কাছে সেটা ছিল নতুন অভিজ্ঞতা। মনে হয়েছিল, যদি মোট জনসংখ্যার চার ভাগের এক ভাগ এক একটা রিজিওনে থাকে তাহলে সবাই সবাইকে চিনবেন’, বলেন পুণিত। স্নাতকের পর যখন চাকরি খুঁজছিলেন, বুঝতে পেরেছিলেন তাঁকে আরও বেশি কিছু করতে হবে। দারুণ জিআরই এবং জিম্যাট স্কোর, ইঞ্জিনিয়ারিং ব্যাকগ্রাউন্ড এবং বে এরিয়ায় কাজ করার পরও আর দশজন ভারতীয় মতো তিনি মোটেও সন্তুষ্ট ছিলেন না। নিজেকে সবসময় জিজ্ঞাসা করতেন কী করতে পারতেন আর কী করতে চাইছেন। ‘আমি জানি আমার শিক্ষাগত যোগ্যতা নেই। কিন্তু সবচেয়ে ভালো ম্যানেজমেন্টে স্কুলে যোগ দিতে চাই এবং কিছু ভালো ভালো শিক্ষামনষ্ক লোকের সঙ্গে কাজ করতে চেয়েছিলাম। তাই হোয়ারটন বিজনেস স্কুলে ভর্তির সিদ্ধান্ত নিই’, বলেন পুণিত। নিজের ক্ষমতা বিচারের এই অভ্যেসই পুণিতকে পর্বতারোহণের দিকে ঠেলে দেয়। হোয়ারটনে লিডারশিপ প্রোগ্রামের অংশ হিসেবে মাউন্টেনিয়ারিংয়ে যোগ দেন।